|  |  |
| --- | --- |
| Numri i lëndës: | 2019:251785 |
| Datë: | 22.01.2020 |
| Numri i dokumentit:  | 00775437 |

**P.nr. 986/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit M G nga P i akuzuar për veprën penale dhunë ne familje nga neni 248 par. 1 te KPRK-së, sipas aktakuzës së Prokurorisë Themelore ne Pejë Departamenti i Përgjithshëm, PP/II. nr.2121/19, të dt. 23.10.2019, pas mbajtjes së seancës publike të shqyrtimit fillestar të datës, 16.01.2020, në praninë e Prokurores së Shtetit, Lumturije Vuçetaj ,të pandehurit M G dhe te dëmtuarës F O, në të njëjtën ditë bie dhe shpall publikisht, ndërsa me date 22.01.2020 përpiloi këtë:

**A K T GJ Y K I M**

**I pandehuri:**

**M G,** i biri i N dhe nënës S e gjinisë K, i lindur me ..., në fsh. K K- P, me banim ne Prishtine rr.”..” bregu i diellit .. , blloku .., i identifikuar në bazë të letërnjoftimit nr.... te kryer fakultetin e gjeografisë , pensionist, i martuar , babai i tre fëmijëve, i gjendjes se mire ekonomike, posedon tel.nr. ..., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me date .., rreth orës 10:00 në P, ne vendin e quajtur “...” ushtron dhune psiçike dhe fizike ndaj te dëmtuarës – bashkëshortes se tij F O, ne atë mënyrë qe pas një mosmarrëveshje te atëçastshme i pandehuri fillimisht e godet te dëmtuarën me shuplaka ne fytyre, e me pas merr një copë druri, duke e frikësuar te dëmtuarën, e duke e kanosur me fjalët “te mbys” , bën presion tek e njëjta qe et shkon tek familja e tij, ne fsh. Qeskove, ku e dëmtuara ashtu vepron dhe shkon tek familja e te pandehurit dhe posa i afrohet mundësia e lajmëron rastin ne Stacionin Policor ne Klinë.

- Me çka ka kryer vepër penale dhunë në familje nga neni 248 par.1 të KPRK-së .

Andaj, gjykata konform nenit 7, 38, 39, 40, 43, 46 par. 1 pika 1.1, 47, 48, 49, 69, 70, nenit 248 par 1 KPRK-së, dhe nenit 365 të KPP-së të pandehurit i shqipton:

**DËNIM ME GJOBË DHE DËNIM ME KUSHT**

Ashtu që të pandehurit të lartcekur i përcaktohet

* I. **DËNIM ME GJOBË** në shumë prej 200 (dyqind) euro, të cilin dënim obligohet që ta paguajë më se largu në afat prej 30 ditësh, pas plotfuqishmërisë se aktgjykimit dhe
* II. **DËNIM ME KUSHT** duke ia shqiptuar **dënimin me burgim** në kohëzgjatje prej **3 (tre) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

I pandehuri obligohet në paguarjen e shpenzimeve për paushallin gjyqësor shumën prej 20 (njëzet) €, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 30 ditësh pas plotfuqishmërisë së këtij aktgjykimi.

Pala e dëmtuar, F O nga P rr.”..” bregu i diellit ... , blloku 22/11, për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë PP/II. nr.2121/19, të dt. 23.10.2019, kundër të pandehurit, M G nga P për veprën penale dhunë ne familje nga neni 248 par. 1 te KPRK-së.

Konform nenit 245 të KPP-së me dt. 16.01.2020, është mbajtur seanca e shqyrtimit fillestar ku prezentë ishin prokurori i shtetit, e dëmtuara dhe i pandehuri.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaron se i ka kuptuar këto të drejta, dhe se nuk ka nevoje për mbrojtës.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i është dhënë mundësia të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, ndihet i penduar, me bashkëshorten- te dëmtuarën janë pajtuar dhe nuk ka asnjë problem jetojnë se bashku me tre fëmijët e tyre dhe kane raporte te mira.

E dëmtuara lidhur me pranimin e fajësisë nga ana e të pandehurit deklaron se pajtohet me pranimin e fajësisë nga ana e të pandehurit dhe se është e vërtet me te pandehurin janë pajtuar dhe nuk kane mosmarrëveshje.

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurit nga se shihet së është në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i përpiluar nga Stacioni Policor Pejë Sektori i Hetimeve dt. 18.09.2019, raporti fillestar i incidentit me nr. te rastit .... te dt. 14.09.2019, raporti i policit Filloreta Bajraktaraj dt. 14.09.2019, raporti i oficerit Arsim Krasniqi dt. 14.09.2019, deklarata e te dëmtuarës dhënë ne polici me dt. 14.09.2019, si dhe shkresat tjera, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit M G, qëndrojnë të gjitha elementet e veprës penale se ka kryer veprën penale dhune ne familje nga neni 248 par. 1 te KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 69 par.1 të KPRK-së. Kështu si rrethana lehtësuese për të pandehurin, gjykata mori pranimin e fajësisë, sjelljen korrekte në gjykatë, sinqeritetin deklarues, pendimin për veprën e kryer, premtimin se nuk do te kryej vepra te tilla penale n[ te ardhmen dhe faktin se i pandehuri me te dëmtuarën janë pajtuar dhe tani nuk kane mosmarrëveshje, gjithashtu i pandehuri me pare nuk ka qene i dënuar dhe ndaj tij nuk udhëhiqet ndonjë procedure tjetër penale, ndërsa si rrethana rënduese ndaj të pandehurit nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 38 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarën e udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.986/19 dt. 22.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate